49.11 ORDNI DWAR EŻENZJONI TA’ APPARAT TA’ RADJOKOMUNIKAZZJONI L-AVVIŻ LEGALI 30 tal-2010. L-AVVIŻ LEGALI 30 tal-2010. 1. Titolu. It-titolu ta’ din l-Ordni hu Ordni dwar Eżensjoni ta’ Apparat ta’ Radjokomunikazzjoni. Tifsir. 2. F’din l-Ordni sakemm ir-rabta tal-kliem ma titlobx mod ieħor: " il-Ministru " tfisser il-Ministru responsabbli għal komunikazzjoni; " ir-RegolamentiR&TTE" tfisser ir-Regolamenti dwar Tagħmir Terminali ta’ Radju komunikazzjoni u Telekomunikazzjoni u Rikonoxximent Reċiproku tal-Konformità tagħhom; L.S.427.41 " servizz ta’ satellita mobbli " tfisser servizz ta’ radjokomunikazzjoni bejn terminal ta’ satellita mobbli u wieħed jew aktar stazzjonijiet tal-ispazju użati minn dan is-servizz jew bejn terminals ta’ satellita mobbli permezz ta’ wieħed jew aktar stazzjonijiet tal-ispazju; " servizz ta’ satellita mobbli fuq l-art " tfisser servizz ta’ satellita mobbli fejn it-terminals ta’ satellita mobbli jkunu fuq l-art; "terminals ta’ satellita mobbli " tfisser terminal għas-servizz ta’ satellita mobbli maħsub biex jintuża waqt li dan ikun miexi jew wieqaf f’punti mhux speċifikati; "terminals ta’ satellita mobbli fuq l-art " tfisser terminal għas-servizz ta’ satellita mobbli fuq l-art li jkun jista’ jagħmel moviment fuq l-art fil-konfini ġeografiċi ta’ xi pajjiż jew kontinent. 3. Il-Ministru, wara konsultazzjoni mal-Awtorità ta’ Malta dwar il-Komunikazzjoni, b’dan jordna li l-apparat ta’ radjokomunikazzjoni li ġej hu eżenti mir-rekwiżiti ta’ l-artikolu 3 tal-Att dwar ir-Radjokomunikazzjoni: (a) Terminals ta’ satellita mobbli li: (i) joperaw taħt il-kontroll tas-sistema ta’ satellita awtorizzata; (ii) huma konformi mad-disposizzjonijiet tar-Regolamenti R&TTE; u (iii) joperaw fuq il-frekwenzi msemmija fit-tabella numru 1. Tabella Numru 1<<table-1-0 >><<table-2-0 >> (b) Terminals ta’ satellita mobbli fuq l-art li: (i) joperaw taħt il-kontroll tas-sistema ta’ satellita awtorizzata; (ii) huma konformi mad-disposizzjonijiet tar-Regolamenti R&TTE; u (iii) joperaw fuq il-frekwenzi msemmija fit-tabella numru 2. Tabella Numru 2<<table-2-1 >>